U-I-170/94
Natisni
Opravilna št.:
U-I-170/94
Datum odločitve:
9. 3. 1995
Objavljeno:
OdlUS IV, 24
ECLI:
ECLI:SI:USRS:1995:U.I.170.94
Akt:
Sklep o določitvi posebnih prometnih površin za pešce in vzpostavitvi enosmerne prometne ureditve znotraj ožjega območja mesta Ptuj (Uradni vestnik občine Ormož in Ptuj, št. 19/92)

Sklep Izvršnega sveta Skupščine občine Ptuj, z dne 2/6-1994
Izrek:
Postopek za preizkus pobude za oceno ustavnosti in zakonitosti Sklepa o določitvi posebnih prometnih površin za pešce in vzpostavitvi enosmerne prometne ureditve znotraj ožjega območja mesta Ptuj in Sklep Izvršnega sveta Skupščine občine Ptuj z dne 2.6.1994 se ustavi.
Evidenčni stavek:
Ustavno sodišče ustavi postopek preizkusa pobude, če pobudnik ne navede, s katero ustavno oz. zakonsko določbo naj bi bila v neskladju izpodbijana ureditev in zato ustavno sodišče pobude ne more preizkusiti.
Geslo:
Nepopolna vloga - pobuda.
Pravna podlaga:
Zakon o ustavnem sodišču (ZUstS), 4. al. 1. odst. 21. čl., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Gospodarska družba Kovinar d.o.o., Ptuj
Datum vloge:
30. 9. 1994
Vrsta odločitve:
sklep
Vrsta rešitve:
ustavitev
Dokument:
US17359
Dokument v PDF obliki:
U-I-170-94.pdf
112 KB
Prenesite datoteko
U-I-170/94
Datum: 9.3.1995
S K L E P
Ustavno sodišče je v postopku za preizkus pobude gospodarske družbe Kovinar d.o.o., Ptuj, na seji dne 9.3.1995.
s k l e n i l o:
Postopek za preizkus pobude za oceno ustavnosti in zakonitosti Sklepa o določitvi posebnih prometnih površin za pešce in vzpostavitvi enosmerne prometne ureditve znotraj ožjega območja mesta Ptuj (Uradni vestnik občine Ormož in Ptuj, št. 19/92) in Sklepa Izvršnega sveta Skupščine občine Ptuj z dne 2.6.1994 se ustavi.
O b r a z l o ž i t e v
Pobudnik predlaga oceno ustavnosti in zakonitosti v izreku tega sklepa navedenih sklepov Skupščine občine Ptuj in njenega Izvršnega sveta, ne da bi navedel, s katero določbo Ustave oziroma s katerim zakonom sta izpodbijana sklepa v neskladju. Zato ga je Ustavno sodišče s posebnim dopisom opozorilo na pristojnost Ustavnega sodišča in ga pozvalo, da pobudo dopolni. Tudi v svojem odgovoru pobudnik ponovno ne utemeljuje, s katero določbo Ustave oziroma s katerim zakonom naj bi bila po njegovem mnenju izpodbijana sklepa v neskladju. Meni le, da so kršene pravice poslovanja in da bi Ustavno sodišče moralo samo presoditi, ali je pravilno, da se določena cesta za promet zapre in s tem kupcem onemogoči dostop do lokalov.
Ustavno sodišče je na podlagi četrte alinee prvega odstavka 21. člena Zakona o Ustavnem sodišču (Uradni list RS, št. 15/94) pristojno, da odloča o skladnosti predpisov lokalnih skupnosti z Ustavo in z zakoni. Ker pobudnik ne navaja, s katero določbo Ustave oziroma s katerim zakonom naj bi bila izpodbijana sklepa v neskladju, Ustavno sodišče pobude ne more preizkusiti in je zato postopek preizkusa pobude ustavilo.
Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek